28.Барање 14-3486/1

- Дали постои законски основ или друг основ утврден со друг акт-Колективен договор и слично согласно кој за времетраењето на штрајк на вработените во јавните установи – детски градинки, согласно кој се забранува склучување на Договори за прифаќање и згрижување на деца помеѓу детските градинки и родител/старател.

Одговор:

Министерството за труд и социјална политика Ве информира дека во членот 174-а став (3) од Законот за заштита на децата (,,Службен весник на РМ“ бр. 23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Службен весник на Република Северна Македонија“ бр. 104/19, 146/19, 275/19, 311/20 и 294/21) е утврдено дека во јавна установа за деца вршењето на дејноста згрижување и воспитание на деца од предучилишна возраст не  смее  да  се  прекинува освен  за  вонредни  состојби  (природни  непогоди,  епидемии  и  друго),  за  што решава основачот, а по претходна согласност со Министерството.

Согласно ставот (4) од истиот член, во случај на прекин на работата и неможност за континуирано извршување на дејноста згрижување и воспитание на деца од предучилишна возраст заради штрајк, директорот на јавната установа за деца, по претходна согласност од градоначалникот на општината и општината во градот Скопје, е должен да го обезбеди остварувањето на дејноста со замена на вработените кои штрајкуваат, за време додека трае штрајкот.

Во ставот (5) е уредено дека потребата од работници ќе се обезбедува преку посредување на службата надлежна за посредување при вработување од евиденцијата на невработени лица од Агенцијата за вработување.